CELEX: 62018TN0539
Language: el
Date: 2018-09-15 00:00:00
Title: Υπόθεση T-539/18: Προσφυγή της 15ης Σεπτεμβρίου 2018 — Ayuntamiento de Quart de Poblet κατά Επιτροπής

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/82
            
         
      Προσφυγή της 15ης Σεπτεμβρίου 2018 — Ayuntamiento de Quart de Poblet κατά Επιτροπής
      (Υπόθεση T-539/18)
      (2018/C 427/109)
      Γλώσσα διαδικασίας: η ισπανική
      
         Διάδικοι
      
      
         Προσφεύγων: Ayuntamiento de Quart de Poblet (Quart de Poblet, Ισπανία) (εκπρόσωποι: B. Sanchis Piqueras, J. Rodríguez Pellitero, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  Να κρίνει παραδεκτή και βάσιμη την προσφυγή.
               
            Να αναγνωρίσει ότι:
      
                  —
               
               
                  ο προσφεύγων εκπλήρωσε δεόντως τις απορρέουσες από τις συμβάσεις υποχρεώσεις του·
               
            
                  —
               
               
                  ως εκ τούτου, δικαιούται την παρεχόμενη βάσει των συμβάσεων αυτών χρηματοδότηση·
               
            
                  —
               
               
                  το αίτημα της Ευρωπαϊκής Επιτροπής για την επιστροφή ορισμένων ποσών που αφορούν το Proyecto Diego και το Proyecto SEED είναι αβάσιμο και υποβάλλεται αλυσιτελώς.
               
            
                  —
               
               
                  Να ακυρώσει τα χρεωστικά σημειώματα ή, εν πάση περιπτώσει, να αναγνωρίσει τον παράνομο χαρακτήρα τους.
               
            
                  —
               
               
                  Να υποχρεώσει την Ευρωπαϊκή Επιτροπή να επιστρέψει τα ζητούμενα ποσά που ήδη εισέπραξε στον προσφεύγοντα.
               
            
                  —
               
               
                  Επικουρικώς, να αναγνωρίσει ως χρηματοδοτούμενο ή/και ως επιλέξιμο προς χρηματοδότηση το τμήμα εκείνο των ζητούμενων από την Ευρωπαϊκή Επιτροπή ποσών που θα κρίνει το Γενικό Δικαστήριο.
               
            
                  —
               
               
                  Σε κάθε περίπτωση, να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του ο προσφεύγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται η εσφαλμένη ερμηνεία των δαπανών από την Ευρωπαϊκή Επιτροπή.
                  
                              —
                           
                           
                              Ο προσφεύγων προσβάλλει ως εσφαλμένη λόγω αθετήσεως των προβλεπομένων από τις συμβάσεις την κατάταξη από την Ευρωπαϊκή Επιτροπή των δαπανών ως άμεσων ή έμμεσων ή/και μη καταλογιζόμενων, βάσει της εκθέσεως των ελεγκτών της με την οποία απαιτήθηκε από τον προσφεύγοντα η επιστροφή των επιδοτήσεων που είχε λάβει για την εφαρμογή των σχεδίων DIEGO και SEED.
                           
                        
            
                  2.
               
               
                  Με τον δεύτερο λόγο προβάλλεται η εσφαλμένη ποσοτικοποίηση των δαπανών από την Ευρωπαϊκή Επιτροπή.
                  
                              —
                           
                           
                              Ο προσφεύγων προσβάλλει την εν λόγω ποσοτικοποίηση ως εσφαλμένη, διότι δεν είναι σύμφωνη με τα σχετικώς προβλεπόμενα από τις συμβάσεις.
                           
                        
            
                  3.
               
               
                  Με τον τρίτο λόγο προβάλλεται η υπαίτια αθέτηση από την Ευρωπαϊκή Επιτροπή των συμβατικών της υποχρεώσεων.
                  
                              —
                           
                           
                              Σύμφωνα με τον προσφεύγοντα, η Επιτροπή αθέτησε τους όρους των συμβάσεων προβαίνοντας σε εσφαλμένη κατάταξη και ποσοτικοποίηση των αποδιδόμενων δαπανών και επιμένει στην αθέτηση αυτή παρά τους ισχυρισμούς που προβλήθηκαν και τα αποδεικτικά στοιχεία που προσκομίστηκαν κατά την κατ’ αντιμωλίαν διαδικασία, επιδεικνύοντας κακή πίστη.